Diari Oficial de la Generalitat Valenciana


Sumari del DOGV 4942, del 09-02-2005 (2005/1227)

Informació pública de l'alternativa tècnica del programa per a executar el sector 13 de la platja de Tavernes de la Valldigna.
------------------------------------------------------------------------------------------------------------------------------

### Dades del document

Número de DOGV
:   4942

Data del DOGV
:   09-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1227


Organisme emissor
:   UTE Agente Urbanizador Sector 13 de la Playa de Tavernes

Tipus de document
:   Anunci

Informació pública de l'alternativa tècnica del programa per a executar el sector 13 de la platja de Tavernes de la Valldigna. [2005/F1227]
  
Havent-se publicat, amb data 1 de febrer de 2005 en el Diari Oficial de la Generalitat Valenciana número 4.936, l'anunci relatiu a la informació pública de referència, amb anterioritat a la publicació d'este en el diari Levante de data 3 de febrer de 2005, es publica el present anunci als efectes de complir el que establix l'article 46.3 de la Llei Reguladora de l'Activitat Urbanística, sent per tant el termini a comptar per a l'inici del procediment el de publicació d'esta esmena en el Diari Oficial de la Generalitat Valenciana.
  
La UTE Agent Urbanitzador Sector 13 de la Platja de Tavernes, amb domicili al carrer de Pedrapiquers, número 1 (46208 València), per mitjà d'este anunci posa en coneixement de tots els possibles interessats o afectats per l'actuació urbanística promoguda per aquella, el següent:
  
1. Que l'esmentada UTE ha formulat una alternativa tècnica de programa, acompanyada de pla parcial i projecte d'urbanització, del programa per al desenrotllament de l'actuació integrada del sector 13 de sòl urbanitzable residencial del Pla General de Tavernes de la Valldigna, aprovat definitivament per la Resolució de 3 de novembre de 2004 del director general de Planificació i Ordenació Territorial de la Conselleria de Territori i Habitatge.
  
2. L'objecte del programa és urbanitzar el citat sector, integrant-lo en les xarxes d'infraestructures generals existents i fent possible la seua connexió amb l'entorn d'este.
  
3. L'alternativa tècnica es va depositar a l'Ajuntament de Tavernes de la Valldigna, el dia 20 de desembre de 2004. Així mateix, la dita documentació s'ha protocol·litzat el dia 24 de gener de 2005 a la notaria de Tavernes de la Valldigna de Víctor Noguera Marí, situada a la Gran Via de les Germanies, 21-23, 1r, de Tavernes de la Valldigna, amb el número 67 del seu protocol.
  
4. Dins del termini de 20 dies comptats des de la publicació de l'anunci de la referida alternativa tècnica en el Diari Oficial de la Generalitat Valenciana, qualsevol persona podrà comparéixer a la notaria esmentada, en horari d'oficina, per a obtindre copia de l'acta de protocol·lització d'este document o sol·licitar que se li exhibisca. Així mateix, es fa constar la possibilitat de consultar a l'Ajuntament de Tavernes de la Valldigna les actuacions derivades de la documentació depositada en este i de presentar tant al·legacions com alternatives tècniques que pretenguen competir amb l'ara exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini de 20 dies indicat al principi.
  
5. El present anunci és per a complir el que disposa l'article 48.1.c) de la Llei Reguladora de l'Activitat Urbanística, i val d'avís als titulars cadastrals afectats per l'actuació que, si és el cas, resulten desconeguts.